b'\n_START_ARTICLE_\nRakel Koivisto\n_START_PARAGRAPH_\nRakel Koivisto (20. huhtikuuta 1917 Perni\xc3\xb6 \xe2\x80\x93 24. tammikuuta 2009 Turku) oli suomalainen kuvanveist\xc3\xa4j\xc3\xa4._NEWLINE_Koivisto valmistui Ateneumista kuvanveist\xc3\xa4j\xc3\xa4ksi vuonna 1947. H\xc3\xa4n voitti sodan muistomerkin suunnittelukilpailun vuonna 1950, ja kolme vuotta my\xc3\xb6hemmin paljastettiin Tuusulassa h\xc3\xa4nen voittanut ehdotuksensa Paluuton tie, yli viisi metri\xc3\xa4 korkea graniittipatsas. H\xc3\xa4nen t\xc3\xb6it\xc3\xa4\xc3\xa4n ovat my\xc3\xb6s sankaripatsas J\xc3\xa4lkeentulevien perint\xc3\xb6 Viitasaarella, kappeliveistos Pieta Uudessakaupungissa ja suihkukaivoveistos Jalasj\xc3\xa4rvell\xc3\xa4._NEWLINE_Rakel Koivistolle my\xc3\xb6nnettiin Valtion taiteilijael\xc3\xa4ke vuonna 1978. H\xc3\xa4n toimi vuodesta 1953 alkaen Jehovan todistajana muun muassa Jalasj\xc3\xa4rvell\xc3\xa4, Ylistarossa ja Turussa.'